རོལ་མོའི་བསྟན་བཅོས་ཀྱི་རྣམ་པར་བཤད་པ།
༄༅། །རིག་པའི་གནས་ལྔ་ལས་བཟོ་རིག་པའི་བྱེ་བྲག་རོལ་མོའི་
བསྟན་བཅོས་ཀྱི་རྣམ་པར་བཤད་པ་འཇམ་དབྱངས་
བླ་མ་དགེས་པའི་སྙན་པའི་སྒྲ་དབྱངས་བློ་
གསལ་ཡིད་འཕྲོག་འཕྲིན་ལས་
ཡོངས་ཁྱབ་ཅེས་བྱ་བ་
བཞུགས། །
ཨ་མེས་ངག་དབང་བསོད་ནམས་ཀྱིས་མཛད།
༄༅། །དྷརྨཱ་སྭ་མི་གུ་རུ་བཛྲ་དྷཱ་ར་སརྦ་ཛྙཱཤསྟྲ་ཡ་པྲ་ཎ་མཱ་མི། རིག་
པའི་གནས་ལྔ་ལས་བཟོ་རིག་པའི་བྱེ་བྲག་རོལ་མོའི་བསྟན་བཅོས་ཀྱི་རྣམ་པར་
བཤད་པ་འཇམ་དབྱངས་བླ་མ་དགྱེས་པའི་སྙན་པའི་སྒྲ་དབྱངས་བློ་གསལ་ཡིད་
འཕྲོག་ཕྲིན་ལས་ཡོངས་ཁྱབ་ཅེས་བྱ་བ། རྗེ་བཙུན་ངག་གི་དབང་ཕྱུག་ལ་ཕྱག་
འཚལ་ལོ། །
འགྲོ་བའི་བླ་མ་ཐུབ་དབང་ཟས་གཙང་སྲས། །
དེ་གསུང་མདོ་སྔགས་བསྟན་པ་དམ་པའི་ཆོས། །
སྤེལ་མཛད་འཕགས་པའི་ཡུལ་གྱི་མཁས་གྲུབ་དང་། །
བོད་ཀྱི་ལོ་པཎ་རྒྱལ་བློན་ཆེ་རྣམས་རྒྱལ། །
-41-

བརྩེ་ཆེན་འོད་སྣང་ལས། གཞུང་ཁྲིད་སྐོར།
ཁྱད་པར་འཇམ་པའི་དབྱངས་ཉིད་འོད་གསལ་གྱི།
ལྷ་རིགས་སྤྲུལ་ནས་མི་ཡི་ཡུལ་བྱོན་ཏེ། །
བར་དུ་མ་རིག་ལས་འཁོན་མཐའ་མ་རུ། །
ས་སྐྱ་པར་གྲགས་སྐྱེས་མཆོག་ཐམས་ཅད་རྒྱལ། །
སྐྱེ་བ་དུ་མར་སྦྱངས་པའི་སྟོབས་ཀྱིས་ཤེས་བྱའི་གནས་ཀུན་ཐམས་ཅད་མཁྱེན།།
ས་སྐྱོང་རྒྱལ་པོས་གཙུག་གིས་མཆོད་པས་འགྲོ་ཀུན་རྫོགས་ལྡན་བདེ་ལ་བཀོད།།
དེང་དུས་བདེ་གཤེགས་དྲི་མེད་དཔལ་དུ་མངོན་པར་རྫོགས་ལ་སངས་རྒྱས་པའི།།
ཐུབ་དབང་གཉིས་པ་ས་སྐྱ་པཎ་ཆེན་ཕྱོགས་དུས་ཀུན་ཏུ་རྒྱལ་གྱུར་ཅིག །
གཞན་ཡང་གངས་ཅན་བསྟན་པའི་མངའ་བདག་མཆོག །
ས་སྐྱ་པ་ཡི་བསྟན་པ་གསལ་མཛད་པའི། །
སྐྱེས་ཆེན་དམ་པ་རིམ་པར་བྱོན་རྣམས་ལ། །
བཀའ་དྲིན་དྲན་པས་སྙིང་ནས་ཕྱག་བགྱིའོ།
སྙིགས་དུས་བསྟན་པའི་མེ་རོ་གསོ་བ་ལ། །
བསམ་བཞིན་སྐྱེ་བ་བཞེས་པའི་སྔགས་འཆང་རྗེ། །
ངག་གི་དབང་པོ་ཀུན་དགའ་རིན་ཆེན་དང་། །
གང་གི་ཐུགས་སྲས་འཇམ་དབྱངས་སྐུ་མཆེད་རྒྱལ། །
-42-

རོལ་མོའི་བསྟན་བཅོས་ཀྱི་རྣམ་པར་བཤད་པ།
དུས་གསུམ་རྒྱལ་བའི་སྤྲོ་བསྡུའི་བྱེད་པོ་གང་། །
དཀྱིལ་འཁོར་རྒྱ་མཚོའི་ཁྱབ་བདག་མུས་པ་རྗེ།
མཆོག་དང་ཐུན་མོང་དངོས་གྲུབ་ཀུན་གྱི་གཞི། །
གཅིག་ཆོག་རྒྱལ་པོ་གང་དེས་བདག་སྐྱོངས་ཤིག །
འཇམ་པའི་དབྱངས་ཉིད་ངུར་སྨྲིག་བླ་གོས་ཅན། །
གནས་ལྔ་རིག་པ་པཎ་ཆེན་བླ་མ་ཡི། །
གསུང་རབ་རྒྱ་མཚོའི་ནང་ནས་བཟོ་རིག་གི །
རྣམ་གཞག་སྟོན་པ་རོལ་མོའི་བསྟན་བཅོས་ཡིན། །
གང་དེའི་རྣམ་བཤད་སྙན་པའི་སྒྲ་དབྱངས་འདི། །
འཇམ་དབྱངས་བླ་མ་ས་སྐྱ་པཎ་ཆེན་ཉིད། །
ཆོས་ཀྱི་དབྱིངས་ནས་དགྱེས་པར་འགྱུར་ཕྱིར་དང་། །
བློ་གསལ་རྣམས་ཀྱི་ཡིད་རབ་འཕྲོག་ཕྱིར་བཤད། །
ཁོ་བོའི་རྗེས་འཇུག་སྐལ་བཟང་དཔྱོད་ལྡན་རྣམས། །
སྙོམ་ལས་མ་བྱེད་བསྟན་བཅོས་རི་མོར་བྲིས། །
འཇམ་དབྱངས་ཆོས་རྗེའི་གསུང་རབ་དགོངས་དོན་འདི། །
ཕྱོགས་བརྒྱར་སྤེལ་ལ་རང་གཞན་དོན་གཉིས་བསྒྲུབ། །
-43-

བརྩེ་ཆེན་འོད་སྣང་ལས། གཞུང་ཁྲིད་སྐོར།
དེ་ལ་འདིར་ཐར་པ་དང་ཐམས་ཅད་མཁྱེན་པའི་གོ་འཕང་དོན་དུ་གཉེར་བ་
རྣམས་ཀྱིས་ནི་གཞན་དག་ཚིག་ལ་ལོགས་པར་རྟོགས་པ་ཚར་བཅད་པའི་ཕྱིར་
སྒྲ༌རིག༌པ༌དང༌། དོན་ལ་ལོག་པར་རྟོག་པ་ཚར་བཅད་པའི་ཕྱིར་གཏན་ཚིགས་
རིག་པ་དང༌། སྤྱིར་འདོད་དགུ་མཐའ་དག་དོན་དུ་གཉེར་བ་རྗེས་སུ་འཛིན་བྱེད་
བཟོ་རིག་པ་དང་། བྱེ་བྲག་ནད་མེད་པ་དོན་དུ་གཉེར་བ་རྗེས་སུ་འཛིན་བྱེད་གསོ་
བ་རིག་པ་དང་། བདག་ཉིད་ལམ་ཟབ་རྒྱས་ཀུན་ཤེས་ནས་ཉམས་སུ་བླང་བའི་
ཕྱིར་ནང་དོན་རིག་པ་སྟེ། དེ་ལྟར་རིག་པའི་གནས་ལྔ་ལ་མཁས་ཕྱིར་བརྩོན་པར་
བྱ་དགོས་ཏེ། དེ་དག་ལ་བརྩོན་པར་མ་བྱས་ན་འཕགས་པའི་མཆོག་དག་ས་ལ་
གནས་པས་ཀྱང་ཐམས་ཅད་མཁྱེན་པའི་གོ་འཕང་ཐོབ་པར་མི་འགྱུར་བས་སོ། །
དོན་འདི་ལ་དགོངས་ནས་རྒྱལ་བ་མི་ཕམ་མགོན་པོས།
རིག་པའི་གནས་ལྔ་དག་ལ་བརྩོན་པར་མ་བྱས་ན། །
འཕགས་མཆོག་གིས་ཀྱང་ཐམས་ཅད་མཁྱེན་ཉིད་མི་འགྱུར་ཏེ། །
དེ་ལྟ་བས་ན་གཞན་དག་ཚར་བཅད་རྗེས་བཟུང་དང་། །
བདག་ཉིད་ཀུན་ཤེས་བྱ་ཕྱིར་དེ་ལ་དེ་བརྩོན་བྱ། །
ཞེས་པ་དང་། ཆོས་ཀྱི་རྗེ་འཇམ་པའི་དབྱངས་ས་སྐྱ་པཎྜི་ཏ་ཉིད་ཀྱིས་ཀྱང་།
རང་བློ་ཤེས་བྱ་ཀུན་ལ་མ་སྦྱངས་ན། །
ཐམས་ཅད་མཁྱེན་པ་ནམ་མཁའི་མཐའ་ལྟར་རིང་། །
-44-

རོལ་མོའི་བསྟན་བཅོས་ཀྱི་རྣམ་པར་བཤད་པ།
དེ་ལྟར་དགོངས་ནས་རྒྱལ་དང་དེ་སྲས་ཀྱི། །
རིག་པའི་གནས་ཀུན་སྦྱོངས་ཞེས་ལེགས་པར་གསུངས། །
ཞེས་པ་དང་། སྟག་ཚང་ལོ་ཙཱ་བ་ཤེས་རབ་རིན་ཆེན་རྒྱལ་མཚན་དཔལ་བཟང་
པོས་ཀྱང་།
རིག་པའི་གནས་ལྔར་ལེགས་པར་མ་སྦྱངས་ན། །
དགྲ་བཅོམ་གྱིས་ཀྱང་ཀུན་མཁྱེན་ཐོབ་མི་སྲིད། །
དེ་བས་དོན་གཉིས་མཐར་ཕྱིན་བྱ་བའི་ཕྱིར། །
ཀུན་མཁྱེན་ལམ་འདིར་མཁས་རྣམས་བརྩོན་པར་རིགས། །
ཞེས་སོགས་མང་དུ་གསུངས་སོ།
དེ་ལྟར་རིག་པའི་གནས་ལྔའི་ནང་ནས་གཞིའམ། གཙོ་བོའམ། ལུས་སུ་
གྱུར་པ་ནི་བཟོ་རིག་པ་ཉིད་ཡིན་ཏེ། བཟོ་རིག་འདི་ལ་བཟའ་བཏུང་འཚོལ་བའི་
རིག་གནས་ཞེས་བརྙས་པར་བྱེད་པ་ཡོད་ཀྱང་ཐོས་བསམ་བྱ་བའི་ཡུལ་ཐམས་
ཅད་ལ་ཡིད་བཟོར་འཇོག་ཅིང་། ཡིད་བཟོ་ཐོས་བསམ་བྱ་ཡུལ་དུ་མ་འདུས་པའི་
རིག་ གནས་ མེད་ པ་དེའི་ཕྱིར་ བཟོའི་ རིག་གནས་འདིར་ རིག་གནས་མཐའ་
དག་འདུས་པས་སོ། །དེ་ལྟར་ཡང་སྒྲ་པ་ཤེས་རབ་རིན་ཆེན་རྒྱལ་མཚན་གྱིས།
ཡིད་བཟོ་ཐོས་དང་བསམ་པ་སྒོམ་པའོ། །
ཐོས་བསམ་བྱ་བའི་ཡུལ་ནི་མཐའ་ཡས་ཏེ། །
བརྟག་པ་བརྒྱད་དང་རིག་གནས་བཅོ་བརྒྱད་དང༌། །
སྐར་རྩིས་དབྱངས་འཆར་ནག་རྩིས་གསོ་དཔྱད་སོགས།
-45-

བརྩེ་ཆེན་འོད་》སྣང་ལས། གཞུང་ཁྲིད་སྐོར།
སྡེ་སྣོད་གསུམ་དང་རྒྱུད་སྡེ་རྣམ་བཞི་སྟེ། །
དེ་དག་བསྟན་དོན་ཞི་གནས་ལྷག་མཐོང་སོགས།
།
།
ཡིད་བཟོའི་མཆོག་གྱུར་ཐར་ལམ་ཁྱད་པར་ཅན།
དེ་ཕྱིར་གནས་འདིར་རིག་གནས་ཐམས་ཅད་འདུས། །
ཞེས་གསུངས་ལ། སྤྱིར་བཟོ་རིག་ལ་རྒྱས་པར་ཕྱེ་ན་བསམ་གྱིས་མི་ཁྱབ་
ཀྱང༌། གཙོ་བོ་བསྡུ་ན་སྒྲ་པ་ཤེས་རབ་རིན་ཆེན་གྱིས། བཟོ་ནི་ལུས་དང་ངག་
དང་ཡིད་བཟོའོ། །ཞེས་གསུངས་པ་ལྟར། ལུས་བཟོ་རིག་པ། ངག་བཟོ་རིག་པ།
ཡིད་བཟོ་རིག་པ་དང་གསུམ་དུ་འདུ་ཞིང༌། དེ་ལ་ལུས་བཟོ་རིག་པ་ནི། ལུས་
བཟོ་མཆོག་སྐུ་གསུང་ཐུགས་ཀྱི་རྟེན་ཕྱག་ཚད་དང་ལྡན་པ་བཞེངས་པ་དང་།
ལུས་བཟོ་ཕལ་པ་ནི་ཁང་ཁྱིམ་ཁྱད་པར་ཅན་ཁང་པ་བརྩེགས་པ་ཁང་མིག་ལྔ་
བརྒྱ་པ་ལ་སོགས་པ་བཟོ་བ་ཡིན་ལ། དེ་དག་ལ་དགོངས་ནས། ལུས་བཟོ་མཆོག་
ནི་སྐུ་གསུང་ཐུགས་ཀྱི་རྟེན། །ཞེས་གསུངས་དང་།
ལུས་བཟོ་ཕལ་པ་ཁང་ཁྱིམ་གྲུ་གཟིངས་དང་།
ཤིང་རྟ་ལ་སོགས་འཕྲུལ་འཁོར་སྣ་ཚོགས་ཀྱང་། །
དུས་འཁོར་རྣམ་བཤད་ཀུན་ཏུ་རྒྱས་པར་བཤད།
ཅེས་གསུངས་སོ། །ཡིད་བཟོ་ནི་གོང་དུ་བཤད་པ་ལྟར་ཐོས་བསམ་གྱི་ཡུལ་
རྣམས་ལ་འཇོག་ཅིང༌། དེ་ཡང་།
ལུས་གང་གཙོ་བོར་བྱེད་དང་མི་བྱེད་ལས། །
ལུས་ངག་ཡིད་ཀྱི་བཟོ་ཞེས་གསུམ་དུ་དབྱེ། །
-46-

རོལ་མོའི་བསྟན་བཅོས་ཀྱི་རྣམ་པར་བཤད་པ།
ཞེས་སྤྱིར་ཡིད་ཀྱིས་རྟོགས་ནས་ལུས་ངག་ལ་འཇུག་པ་ཁྱད་མེད་ཀྱང་། ཡིད་
དང་འབྲེལ་བའི་ལུས་ཀྱི་གཡོ་བ་དང༌། ངག་གི་བརྗོད་པ་གཙོ་བོར་གྱུར་པས་
ལུས་བཟོ་ངག་བཟོ་གཉིས་དང༌། ལུས་ངག་དང་མ་འབྲེལ་བར་ཡིད་ཀྱི་བསམ་
པ་ཙམ་གྱི་དབང་དུ་བྱས་པ་ཡིད་བཟོ་ཞེས་བྱ། དེ་གསུམ་གྱི་ནང་ནས་འདིར་
འཆད་པ་སྐབས་སུ་བབས་པ་ནི།
སྐྱེ་བ་གཞན་དུ་སྦྱངས་པ་དང་། །
མཁས་པ་དུ་མ་བསྟེན་པ་དང་། །
རྣལ་འབྱོར་དཔྱོད་པའི་བློ་གྲོས་ཀྱིས།།
ཤེས་བྱ་ཀུན་ལ་འཇིགས་མེད་ཐོབ། །
ཅེས་པ་དང་།
དེ་ལྟར་ཤེས་བྱ་ཀུན་ལ་སྔོན་སྦྱངས་མཐུས། །
འདིར་ནི་བློ་གྲོས་རྣམ་པར་གསལ་བ་ཐོབ། །
དཔལ་ལྡན་དགེ་བསྙེན་ཀུན་དགའ་རྒྱལ་མཚན་གྱིས།
ཞེས་ཆོས་རྗེ་རང་ཉིད་ཀྱི་ཞལ་གྱིས་བཞེས་པ་ལྟར་དོན་ལ་མངའ་བ།
འཇམ་དབྱངས་བླ་མ་ས་སྐྱ་པཎྜི་ཏ་ཀུན་དགའ་རྒྱལ་མཚན་དཔལ་བཟང་པོས་
མཛད་པའི་རིག་པའི་གནས་ཀྱི་བྱེ་བྲག་གསལ་བར་བྱེད་པ་རོལ་མོའི་
བཅོས་ཞེས་བྱ་བ་ངག་བཟོ་རིག་པའི་བྱེ་བྲག་རོལ་མོའི་རྣམ་གཞག་སྟོན་པར་
བསྟན་
བྱེད་པ་འདི་ཡིན་ལ།
འདི་ལ་དོན་གསུམ་སྟེ། ཀླད་ཀྱི་དོན། གཞུང་གི་དོན། མཇུག་གི་དོན་ནོ།།
དང་པོ་ ལ་གསུམ་སྟེ། མཚན་གྱི་དོན། མཆོད་པར་བརྗོད་ཅིང་རྩོམ་པར་དམ་
-47-

བརྩེ་ཆེན་འོད་སྣང་ལས། གཞུང་ཁྲིད་སྐོར།
བཅའ་བ། དགོས་སོགས་ཆོས་བཞི་བཤད་པའོ། །དང་པོ་ནི། འདིར་བརྗོད་བྱ་
ལྷན་ཅིག་སྐྱེས་པ་ལས་བྱུང་བ་དང༌།
རྐྱེན་གཞན་ལས་བྱུང་བའི་རོལ་མོའི་རྣམ་
གཞག་སྟོན་ལ། དེས་གདུལ་བྱ་རྣམས་སེམས་རྒྱུད་བསླབ་པ་གསུམ་ལྡན་དུ་
ངན་འགྲོ་དང་སྲིད་པའི་སྡུག་བསྔལ་ལས་སྒྲོལ་བའམ་སྐྱོབ་པས་
འཆོས་ཅིང༌།
ན། གཙུག་ལག་འདིའི་མཚན་ལ་རོལ་མོའི་བསྟན་བཅོས་ཞེས་བྱའོ། །ཞེས་
བརྗོད་བྱ་དེ་ལྡན་གྱི་རྣམ་གཞག་སྟོན་པར་བྱེད་པ་ལ།
ཞེས་པ་འདི་བྱུང་།
༈ རོལ་མོའི་བསྟན་བཅོས་ཞེས་བྱ་བ།
གཉིས་པ་ལ་མཆོད་པར་བརྗོད་པ་དང༌། རྩོམ་པར་དམ་བཅའ་བ་གཉིས།
དང་པོ་ལ་བླ་མ་ལ་མཆོད་པར་བརྗོད་པ་དང༌། ཡི་དམ་ལ་མཆོད་པར་བརྗོད་པ་
གཉིས་ལས། དང་པོ་ནི། མགོན་པོ་འཇམ་པའི་དབྱངས་ཀྱི་ངོ་བོ་རྗེ་བཙུན་བླ་མ་
གྲགས་པ་རྒྱལ་མཚན་ལ་གུས་པས་འདུད་པའི་ཚུལ་དེ་སྟོན་པར་བྱེད་པ་ལ།
བླ་མ་དང་འཇམ་པའི་དབྱངས་ལ་ཕྱག་འཚལ་ལོ། །
ཞེས་པ་འདི་བྱུང༌། གཉིས་པ་ནི། དུས་གསུམ་གྱི་རྒྱལ་བ་རྣམས་ཀྱི་གསུང་
གི་རྣམ་འཕྲུལ་ལས་སྤྲུལ་ཞིང༌། གསུང་གི་ངོ་བོ་འཇམ་པའི་རྡོ་རྗེ་གསུང་དབྱངས་
ཡན་ལག་དྲུག་ཅུའི་བདག་ཉིད་ཅན་དེ་ལ་འདུད་པའི་ཚུལ་སྟོན་པར་བྱེད་པ་ལ།
རྒྱལ་བ་རྣམས་ཀྱི་གསུང་གི་རྣམ་འཕྲུལ་ལས། །
བྱུང་བའི་རྡོ་རྗེ་དབྱངས་ཅན་མ་ལ་བཏུད།
ཅེས་པ་འདི་བྱུང་།
གཉིས་པ་ནི་དེ་ལྟར་མཆོད་པར་བརྗོད་ནས། དམ་བཅའ་བ་དེ་སྟོན་པར་
-48-

རོལ་མོའི་བསྟན་བཅོས་ཀྱི་རྣམ་པར་བཤད་པ།
བྱེད་པ་ལ། རོལ་མོའི་སྦྱོར་བ་གཞན་ལ་ཕན་པ་ཡི། །
དྲི་མེད་གཞུང་འདི་བདག་གིས་བཤད་པར་བྱ།།
ཞེས་པ་འདི་བྱུང་།
གསུམ་པ་ནི། གནས་སྐབས་ཀྱི་དགོས་པ། དད་པ་དང་ལྡན་པའི་གང་
ཟག་རྣམས་ཀྱི་དཀོན་མཆོག་ལ་མཆོད་པར་བྱེད་པ་དང༌། ཟས་དང་ནོར་འདོད་
པས་བཀྲེན་པ་རྣམས་ཀྱི་ཟས་ལ་སོགས་པའི་འཚོ་བ་དང༌། ཆགས་ཅན་ཕ་རོལ་
པོ་རྣམས་ཀྱི་ཡིད་ཆགས་ཡུལ་གཡོ་བ་དེ་ཀུན་ཀྱང་རོལ་མོ་གཉིས་ཀྱི་རྣམ་གཞག་
ལ་མཁས་པ་ལས་འབྱུང་གི །གཞན་ལས་མི་འབྱུང་བ་བརྗོད་བྱ་རོལ་མོའི་རྣམ་
གཞག་གསལ་བར་སྟོན་པའི་བསྟན་བཅོས་འདི་ལ་འཇུག་པར་རིགས་སོ། །
ཞེས་སྟོན་པ་ལ།
དད་ལྡན་རྣམས་ཀྱི་མཆོད་པ་དང་།།
བཀྲེན་པ་རྣམས་ཀྱི་འཚོ་བ་དང་། །
ཆགས་ཅན་རྣམས་ཀྱི་ཡིད་གཡོ་བ། །
དེ་ཀུན་རོལ་མོ་མཁས་ལས་འབྱུང་། །
ཞེས་པ་འདི་བྱུང༌། གཞན་ཡང་རོལ་མོའི་རྣམ་གཞག་ལ་ཅིས་ཀྱང་མཁས་
པར་བྱ་དགོས་ཏེ། མཐོ་རིས་ཀྱི་ཡོན་ཏན་དང་མི་ལྡན་པ་བློ་ངན་པ་སྟེ་ཤེས་རབ་
ཞན་པ་དང༌། གཟུགས་ཡིད་དུ་མི་སྡུག་པ་དང༌། གདོལ་པ་ལྟ་བུའི་རིགས་ངན་
པ་དང༌། ནོར་དང་བྲལ་བ་སྟེ་ནོར་མེད་ཀྱང་རོལ་མོ་གཉིས་ཀྱི་ཆ་ལ་མཁས་པར་
གྱུར་ན་ཚོགས་མང་པོའི་ནང་ན་ཡང་ཐམས་ཅད་ཀྱི་གཙུག་རྒྱན་ལྟ་བུར་མཛེས་
པས་གང་ལྟར་བྱས་ཀྱང་སླའོ། །ཞེས་སྟོན་པ་ལ།
-49-

བརྩེ་ཆེན་འོད་སྣང་ལས། གཞུང་ཁྲིད་སྐོར།
བློ་ངན་གཟུགས་ཀྱིས་ཕོངས་པའང་རུང་། །
རིགས་ངན་ནོར་དང་བྲལ་ཡང་སླ། །
རོལ་མོའི་ཆ་ལ་མཁས་གྱུར་ན། །
ཚོགས་ཀྱི་ནང་ན་རྒྱན་ལྟར་མཛེས།།
སེམས་
ཞེས་པ་འདི་བྱུང་། གཞན་ཡང་རོལ་མོའི་རྣམ་གཞག་ལ་མཁས་པ་ནི་
འཇིག་རྟེན་པས་ཀྱང་བསྔགས་པ་ཡིན་ཏེ། འཇིག་རྟེན་པ་ཀུན་ཡུལ་དང་གྲོང་
ཁྱེར་གང་ན་གང་ཟག་སྐྱེས་ཕོ་མོ་ཀུན་ཐོད་བཅིང་བ་དང་། སྐྲ་གསར་དུ་འཁྲུད་པ་
དང་། གར་བྱེད་པ་དང་། གླུ་ལེན་པ་དང་། རོལ་མོ་སིལ་ཁྲོལ་དང་། ག་ཞ་སྟེ་
བཞད་གད་ཀྱི་སྒྲ་ལ་སོགས་པ་དེ་དག༌ཡོད༌པར༌ལུས༌ལ༌ནད༌དང༌།
ལ་སྡུག་བསྔལ་གྱི་མྱ་ངན་མེད་པའི་རྟགས་སུ་བྱེད་པས་སོ། །ཞེས་སྟོན་པ་ལ།
གང་ན་ཐོད་དང་སྐྭ་གསར་དང་། །
གར་དང་རོལ་མོའི་སྒྲ་ཡོད་པ།།
དེ་ན་མྱ་ངན་ཡོད་མིན་པས། །
དེས་ན་རོལ་མོ་བསྔགས་པ་ཡིན། །
ཞེས་པ་འདི་བྱུང་། དེས་ན་ཆོས་པ་དང་། འཇིག་རྟེན་པ། མཁས་པ་དང་
རྨོངས་པ། སྐྱེས་པ་དང་བུད་མེད་ལ་སོགས་པ་ཀུན་ལ་མཛེས་པ་ནི་རོལ་མོའི་
རྣམ་གཞག་ལ་མཁས་པ་ཉིད་ཡིན་ཏེ། གསེར་གཡུའི་རྒྱན་འདོགས་པ་སོགས་
འགའ་ཞིག་འཇིག་རྟེན་པ་ལ་མཛེས་ཀྱང༌། རབ་ཏུ་བྱུང་པ་ལ་མི་མཛེས། ཆོས་
གོས་དྲས་དྲུབ་གྱོན་པ་སོགས་འགའ་ཞིག་རབ་བྱུང་ལ་མཛེས་ཀྱང་འཇིག་རྟེན་པ་
བུད་མེད་སོགས་འགའ་ཞིག་ལ་མི་མཛེས། དེ་བཞིན་དུ་ལ་ལ་མཁས་པ་ལ་
-50-

རོལ་མོའི་བསྟན་བཅོས་ཀྱི་རྣམ་པར་བཤད་པ།
མཛེས་ཀྱང་རྨོངས་པ་ལ་མི་མཛེས། ལ་ལ་རྨོངས་པ་ལ་མཛེས་ཀྱང་མཁས་པ་ལ་
མི་མཛེས་པ་ལ་སོགས་པ་མཐའ་ཡས་པར་མཐོང་བས་སོ། །ཞེས་སྟོན་པ་ལ།
འག